**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Βορείου Αιγαίου .**

**Τηλ.:** 6974055854,  **Fax:** 2674022211,  **web site:** [www.eakp.gr](http://www.eakp.gr),  **email:** [**info@eakp.gr**](mailto:info@eakp.gr)

**Μυτιλήνη 17 Ιουλίου 2017**

**Προς: Προεδρείο του Δ.Σ. της Ε.Υ.Π.Σ. Βορείου Αιγαίου**

**Κοιν.: Π.Ο.Ε.Υ.Π.Σ. - Μέλη της Ε.Υ.Π.Σ. Βορείου Αιγαίου**

**ΕΠΙΚΙΝΔΥΝΕΣ ΣΥΝΘΗΚΕΣ ΕΡΓΑΣΙΑΣ ΤΩΝ ΥΠΑΛΛΗΛΩΝ**

**ΣΤΟ ΝΟΜΟ ΣΑΜΟΥ**

**Συνάδελφοι**

Όπως μας καταγγέλθηκε από συναδέλφους που υπηρετούν στο Π.Κ. Ραχών Ικαρίας και στην Π.Υ. Σάμου, συνάδελφοι μας κλήθηκαν να επιχειρήσουν σε πυρκαγιές εντός χωματερών, στις περιοχές Αργιουλάκι Ραχών Ικαρίας και στον Χ.Υ.Τ.Α. Σάμου αντίστοιχα. Σύμφωνα με ενημέρωση που είχαμε, συνάδελφος μας από την Σάμο διακομίσθηκε στο νοσοκομείο της Σάμου, το μεσημέρι της Κυριακής, με αναπνευστικά προβλήματα.

Η Ενωτική Αγωνιστική Κίνηση Πυροσβεστών Βορείου Αιγαίου, ζητά από το προεδρείο της Ένωσης μας να παρέμβει ώστε να μην αναγκάζονται οι συνάδελφοι να εργάζονται κάτω από επικίνδυνες συνθήκες για την υγεία τους, καθώς και να τηρούνται τα μέτρα υγιεινής και ασφάλειας σε ανάλογα συμβάντα.

Επίσης να απαιτηθεί να γίνουν όλοι οι απαραίτητοι ιατρικοί έλεγχοι σε όσους συναδέλφους έχουν εμπλακεί σε συμβάν που με οποιοδήποτε τρόπο έχει επιβαρύνει την υγεία τους .

**Για την Ε.Α.Κ.Π.**

**Τα μέλη του Δ.Σ. της Ε.Υ.Π.Σ. Βορείου Αιγαίου**

**Παράλαιμος Λευτέρης – Τσαχάς Γιώργος**